Държавен вестник, бр. 65, 2011 г., стр. 3

БРОЙ  65	
Д Ъ Р Ж А В Е Н  В Е С Т Н И К 	
СТР.  3  
§ 14. В чл. 19 се правят следните изменения 
и допълнения:
1. Алинея 1 се изменя така: 
„(1) Директорът на НИП се избира от упра­
вителния съвет с мнозинство от две трети от 
членовете му за срок пет години. Той може да 
бъде избран за още един мандат след оценка 
на дейността му от управителния съвет.“
2. В ал. 3:
а) точка 1 се заличава и се създава нова 
т. 1 със следния текст: 
„1. при подаване на оставка;“
б) в т. 2 изразът „в случай на невъзмож­
ност“ се заменя с „при трайна фактическа 
невъзможност“;
в) в т. 3 изразът „или отнемане на правото 
да заема съответната длъжност“ се заменя със 
„с наложено наказание лишаване от свобода 
или лишаване от право да заема определена 
държавна или обществена длъжност;“
г) точки 4 и 5 се заличават;
д) създава се нова т. 4 със следната редакция: 
„4. за тежко или системно нарушение на 
Закона за съдебната власт и на този правилник;“.
§ 15. В чл. 22, ал. 2, т. 2 думите „чл. 164, 
ал. 4 ЗСВ“ се заменят с „ чл. 164, ал. 5 от За­
кона за съдебната власт“.
§ 16. В чл. 26 се правят следните изменения:
1. Алинея 1 се изменя така: 
„(1) Служителите в Националния институт 
на правосъдието съгласно чл. 340, ал. 3 ЗСВ са 
съдебни служители и работят по трудово пра­
воотношение. Те се назначават в съответствие 
с изискванията на чл. 343 ЗСВ при спазване 
принципите на прозрачност, публичност и 
равен достъп.“ 
2. Алинея 3 се отменя.
3. Създава се нова ал. 3 със следния текст: 
„(3) По отношение на служителите на Наци­
оналния институт на правосъдието се прилагат и 
разпоредбите на чл. 344 – 354, чл. 358а, чл. 358б 
и чл. 359 от Закона за съдебната власт.“
§ 17. В чл. 27 се правят следните допъл­
нения:
1. Създава се ал. 1:
„(1) Служителите в Националния институт 
на правосъдието следва да изпълняват задъл­
женията си добросъвестно и точно съобразно 
длъжностната характеристика за длъжността, 
на която са назначени.“
2. Създава се нова ал. 2 със следното съ­
държание: 
 „(2) Служителите в НИП са длъжни:
1. при необходимост да изпълняват служеб­
ните си задължения извън работното време, в 
почивни и празнични дни;
2. да пазят като служебна тайна сведенията, 
които са им станали известни в кръга на слу­
жебните им задължения и засягат интересите на 
гражданите, юридическите лица и държавата;
3. при изпълнение на служебните си задълже­
ния и в обществения живот да имат поведение, 
което не уронва престижа на съдебната власт.“
§ 18. В чл. 28 ал. 1 се изменя така:
„(1) Придобиването, поддържането и пови­
шаването на квалификацията на кандидатите 
за младши съдии и младши прокурори, на 
младшите съдии и младшите прокурори, на 
съдиите, прокурорите и следователите, на дър­
жавните съдебни изпълнители, на съдиите по 
вписванията, съдебните помощници, прокурор­
ските помощници, на съдебните служители, на 
инспекторите от Инспектората към министъра 
на правосъдието по ЗСВ и на други служители 
от Министерството на правосъдието е тяхно 
право и задължение, гарантирано от закона.“
§ 19. В чл. 29, ал. 1 след израза „по предло­
жение на директора“ се добавя „след съгласуване 
с Висшия съдебен съвет“. 
§ 20. В чл. 31 се правят следните изменения:
1. В ал. 1 изразът „на младшите съдии, 
младшите прокурори, младшите следователи, 
съдиите, прокурорите, следователите, държав­
ните съдебни изпълнители, съдиите по вписва­
нията, съдебните служители, инспекторите от 
Инспектората към министъра на правосъдието 
по ЗСВ и другите служители от Министерство­
то на правосъдието“ се заменя с „лицата по 
чл. 249, ал. 1 от Закона за съдебната власт“.
2. Алинея 3 се изменя така:
„(3) Националният институт на правосъдието 
издава удостоверения за участието на лицата 
по ал. 1, одобрени за участие в съответните 
учебни курсове, организирани от института, в 
съответствие с правилата за учебната дейност.“ 
§ 21. В чл. 34 изразът „ 50 % от планираната 
продължителност на курса:“ се заменя с „10 % 
от планираните продължителност или обем на 
курса без уважителна причина:“.
§ 22. В глава пета наименованието на раздел 
ІІ се изменя така: 
„Раздел ІІ
Задължителен курс на първоначално обучение 
за кандидати за младши съдии и кандидати за 
младши прокурори (първоначално обучение)“. 
§ 23. Член 35 се изменя така:
„Чл. 35. (1) Висшият съдебен съвет приема 
с решение окончателния списък на одобрените 
кандидати за младши съдии и младши про­
курори по съответните длъжности съобразно 
заявеното им желание. 
(2) Решението на Висшия съдебен съвет по 
предходната алинея се изпраща на Националния 
институт на правосъдието за осъществяване на 
задължителното първоначално обучение. 
(3) Курсът на първоначално обучение на 
кандидатите за младши съдии и младши про­
курори е девет месеца и започва през месец 
септември на съответната година. Датата на 
започване на курса се определя от директора 
на НИП. 
(4) През време на обучението кандидатите 
за младши съдии и за младши прокурори по­
лучават стипендия от бюджета на Националния